२०१९ नेपाल राष्ट्रिय फुटबल टिमको सिजन

**नेपाल राष्ट्रिय फुटबल टिमले** २०१९ सालमा पहिलो खेल कुवेत राष्ट्रिय फुटबल टिम विरुद्ध खेलेको थियो । अखिल नेपाल फुटबल सङ्घ (एन्फा) ले स्विडिस नागरिक जोहान कालीनलाई दुई वर्षको लागि राष्ट्रिय पुरुष फुटबल टोलीको प्रशिक्षकका लागि न्युक्ति गरेको थियो।

नेपालले २०१९ को पहिलो मैत्रीपूर्ण खेल कुवेतसँग २१ मार्चमा खेलेको थियो । भने दोस्रो खेल पनि कुवेत विरुद्ध २५ मार्चमा खेलेको थियो । पहिलो खेल बराबरीमा खेलेको नेपाल दोस्रो खेलमा १-० ले पराजित भएको थियो ।

## खेलहरू
### कुवेत विरूद्व नेपाल मार्च २०१९
नेपालले कुवेत राष्ट्रिय फुटबल टिमसँग २०१९ मार्च २१ र २५ मा उसैको घरेलु मैदानमा दुई अन्तर्राष्ट्रिय मैत्रीपूर्ण फुटबल खेल खेलेको थियो । नेपालको राष्ट्रिय टोली र यू–२३ टोलीको खेल एकै समय परेकाले नेपाली पप्रशिक्षक कालिनले केही नयाँ अनुहारका साथमा २३ सदस्यीय नेपाली टोलीको निर्माण गरेका थिए । राष्ट्रिय टोलीमा रहँदै आएका विमल घर्ती मगर, अनन्त तामाङ, अञ्जन विष्ट, सुनिल बल, दिनेश राजवंशी, तेज तामाङ तथा केही खेलाडीहरू यू-२३ टोलीकालागि छनोट भएकाले कुवेत विरुद्धको खेलमा सहभागीता जनाएका थिएनन् ।

#### पहिलो खेल मार्च २१
----

----

नेपाल राष्ट्रिय फुटबल टिमले २०१९ मार्च २१ मा कुवेत राष्ट्रिय फुटबल टिमसँग पहिलो मैत्रीपूर्ण खेल खेलेको थियो । यस खेलका लागि नवनियुक्त नेपाली प्रशिक्षक कालिनले २३ सदस्यीय नेपाली टोली छनोट गरेका थिए । कुवेतको घरेलु मैदानमा भएको उक्त खेलमा गोलरक्षक किरण चेम्जोङको उत्कृष्ट प्रदर्शनी नेपालले आफ्नो यस २०१९ सिजनको पहिलो मैत्रीपूर्ण खेलमा नेपालले कुवेतलाई गोलरहित बराबरीमा रोक्न सफल भएको थियो। खेल अवधिभर निकै आक्रामकमा रहेको कुवेती टोलिको एक दर्जन प्रहारलाई गोलरक्षक चेम्जोङले बिफल पारेका थिए।

यस खेलको दोस्रो हाफको ६१ औँ मिनेटमा कुवेतले पेनाल्टी प्राप्त गरेपनि त्यसलाई सदुपयोग गर्न नसक्दा कुवेतले जित दर्ताबाट बञ्चित भएको थियो। अजित भण्डारीले लामो पास क्लियर गर्ने क्रममा एयर बलमा खुट्टा प्रयोग गरेपछि रेफ्रीले पेनाल्टी दिएका थिए। तर कुवेतका खेलाडीको प्रहार पोस्टभन्दा बाहिर गएको थियो। यस्तै खेलको ८४ औँ मिनेटमा कुवेतश्री गोलरक्षक पोजिसनमा नभएको अवस्थामा वैकल्पिक खेलाडी विमल रानाले गोल गर्ने सुन्दर मौका पाएपनि उनको प्रहारले पोस्टको दिशा लिन सकेको थिएन।

यस कुवेतविरुद्धको खेलमा प्रशिक्षक योहान कालीनले ५ नेपाली खेलाडीलाई डेब्यु दिएका थिए। उनले मिडफिल्डरद्वय रवि पासवान र सन्तोष तामाङ तथा डिफेन्डरद्वय सुरज वि.क. र अजित भण्डारीलाई पहिलो पटक राष्ट्रिय टोलीबाट खेल्ने अवसर प्रदान गरे। यस्तै अर्का विमल रानाले पनि डेब्यु गर्दै वैकल्पिकका रूपमा मैदान प्रवेश गरेका थिए।

#### दोस्रो खेल मार्च २५
----

----

नेपालले कुवेतसँग आफ्नो दोस्रो मैत्रीपूर्ण खेल २५ मार्च २०१९ मा खेलेको थियो
। पहिलो खेलमा कुवेतलाई गोलरहित बराबरीमा रोकेको नेपालले दोस्रो खेलमा भने १-० गोलअन्तरले पराजित हुन पुगेको थियो। खेलको २९ हौं मिनेटमा कुवेतले खेलको निर्णायक गोल गरेको थियो। नेपाली डिफेन्डर रञ्जित धिमालले पेनाल्टी क्षेत्रभित्र फल गरेपछि रेफ्रीले पेनाल्टी दिएका थिए। उक्त अवसरलाई कुवेतका खेलाडी युसुफ नासेरले सदुपयोग गर्दै कुवेतलाई अग्रता दिलाएका थिए।

खेलअवधि भर कुवेतले अधिकांश समय नेपाल विरुद्ध  आक्रमण गरेपनि गोलरक्षक किरण चेम्जोङ कुवेती खेलाडीहरूको बाधक बनिरहे। पहिलो खेलमा गोलरहित बराबरी नतिजा हात पार्दा उत्कृष्ट खेल प्रदर्शन गरेका किरणले दोस्रो खेलमा पनि आफ्नो लय कायम राखेका थिए।

### जुन महिनाको मैत्रीपूर्ण खेल
#### जुन २ मा मलेसियाविरुद्ध
----

----

जुन २ मा मलेसियाको घरेलु मैदानमा भएको अन्तर्राष्ट्रिय मैत्रीपूर्ण खेलमा नेपाल २-० ले पराजित भएको थियो । पहिलो हाफ गोलरहित बराबरीमा सकिएको खेलमा दोस्रो हाफमा २ गोल थप्दै मलेसियाले सहज जित दर्ता गरेको थियो ।

डिफेन्डर अनन्त तामाङले वैकल्पिक खेलाडीका रूपमा मैदान प्रवेश गरेका अख्यर रसिदलाई पेनाल्टी क्षेत्रभित्र लडाएपछि मलेसियाले पेनाल्टी पाएको थियो । उक्त पेनाल्टीलाई सफावीले गोलमा परिणत गर्दै घरेलु टोलीलाई अग्रता दिलाएका थिए । नेपालका लागि ५८ औँ मिनेटमा नवयुग श्रेष्ठले गोल गर्ने सुन्दर अवसर सदुपयोग गर्न सकेका थिएनन् । पेनाल्टी क्षेत्रभित्र वन भर्सेस वनको स्थितिमा उनले सट प्रहार गर्न ढिला गर्दा डिफेन्डर सहरुल सादले उत्कृष्ट ट्याकल गरेका थिए । ७४ औँ मिनेटमा किरणले मलेसियाको अर्को आक्रमण विफल पारेका थिए । ८१ औँ मिनेटमा मलेसियाले अग्रता दोब्बर पारेको थियो । झन्डै २५ यार्ड टाढाको फ्रिकिकमा आएको क्रसलाई अनामार्क रहेका सहरुल सादले सहजै गोलमा परिणत गरे । त्यसपछि गोल हुन नसक्दा नेपाल २-० ले पराजित भएको थियो ।

खेलको ६४ औँ मिनेटमा नवयुग श्रेष्ठको स्थानमा मैदान प्रवेश गर्दै अभिषेक रिजालले राष्ट्रिय टोलीबाट डेब्यु गरेका थिए । प्रशिक्षक कालिनले नियमित खेलाडीलाई विस्थापित गर्दै ६० औँ मिनेटपछि लगातार खेलाडी परिवर्तन गरेका थिए ।

त्यसोत पहिलो हाफको सुरुवाती समयदेखि नै मलेसियाले नेपालमाथि दबाब बनाएको थियो । पहिलो मिनेटमा नै डरलाग्दो स्थानमा फ्रिकिक पाएको मलेसियाले त्यसको सदुपयोग गर्न सकेको थिएन । पाँचौ मिनेटमा मलेसियाका स्याज्वन जाइननको प्रहारले गोलरक्षक किरणलाई बिट गरेपनि पोस्टको पोलमा लाग्न पुग्यो । यस्तै खेलको २८ औँ मिनेटमा नेपालका विक्रम लामाको प्रहार पोस्टमा लागेको थियो । गोलरक्षक पोजिसनमा नरहेको अवस्थामा विक्रमले पेनाल्टी क्षेत्र बाहिरबाट गरेको प्रहार डिफेन्डरलाई लाग्दै पोस्टमा लाग्दा नेपालले अग्रता लिनबाट बन्चित हुनु परेको थियो । त्यसपछि मलेसियाले पेनाल्टी क्षेत्रबाहिरबाट गरेको दुई प्रहारलाई किरणले विफल तुल्याएका थिए । पहिलो हाफको खेलको एक मिनेट समय बाँकी हुँदा किरणले बचाउ गरेको प्रहार रिबाउन्ड हुँदा रञ्जितले गोललाइनबाट क्लियर गर्दै खतरा टारेका थिए ।

#### जुन ६ मा चाइनिज ताइपेइविरुद्ध
----

----

चाइनिज ताइपेइविरुद्ध नेपालले ०६ जुनमा मैत्रीपूर्ण खेल खेलेको थियो  । उक्त अन्तराष्ट्रिय मैत्रीपूर्ण खेलमा नेपालले फिफा बरियतामा आफूभन्दा ३६ औँ स्थान माथिको चाईनिज ताईपेसँग बराबरी खेलेको थियो । नेपालले चाईनिज ताईपेसँग १-१ गोलको बराबरीमा खेलेको थियो ।

फिफा बरियतामा १२५ औँ स्थानमा रहेको चाईनिज ताईपेविरुद्ध नेपालले सुरुवाती गोलको अग्रता उल्टाएर बराबरी खेलेको थियो । १६१ औँ स्थानमा रहेको नेपाल पहिलो हाफमा १-० ले पछि परेक‍ो अवस्थामा दोस्रो हाफमा अभिषेक रिजालको गोलबाट खेलमा फर्किएको थियो ।

खेलको ३९ औँ मिनेटमा उ चुन चिङले गोल गर्दै घरेलु टोलीलाई अग्रता दिलाएका थिए । तर, खेलको ६९ औँ मिनेटमा अभिषेकले हेड गोल गर्दै नेपाललाई खेलमा फर्काएका थिए । सन्तोष तामाङको फ्रिकिकमा अनमार्क रहेका अभिषेकले नेपालका लागि गोल गरेका थिए । राष्ट्रिय टोलीका लागि यो उनको पहिलो गोल रहेको थियो ।
पहिलो पटक नेपाली टोलीमा परेका अभिषेकले दोस्रो खेलमै गोल गरेका थिए । अभिषेकले जुन २ मा भएको मलेसियाविरुद्धको मैत्रीपूर्ण खेलबाट डेब्यु गरेका थिए ।मुख्य प्रशिक्षक जोहान कालीन आएपछि नेपालले चौथो खेलपछि गोल गरेको थियो । यसअघिका तीन खेलमा नेपालले गोल गर्न सकेको थिएन । भने समग्रमा नेपालले आफ्नो छैठौं खेल पछि गोल गरेको थियो ।

### विश्वकप छनोट चरण 
## खेल विवरण
## खेलाडीहरू
*; २०१९ का लागि नेपाली राष्ट्रिय फुटबल टिमका फुटबल खेलाडीहरू

;**गोलरक्षकहरू**
*किरण चेम्जोङ **2nd VC**
*विकेश कुथु
*विशाल श्रेष्ठ
*एलन न्यौपाने

;**डिफेन्डरहरू**
*विराज महर्जन **(C)**
*देवेन्द्र तामाङ
*अजित भण्डारी
*रञ्जित धिमाल
*सुरज वि.क.
*रवि सिलवाल
*सरोज दाहाल
*अनन्त तामाङ

;**मिडफिल्डरहरू**
*विक्रम लामा
*सन्तोष तामाङ
*विशाल राई
*हेमन गुरुङ
*सुजल श्रेष्ठ
*सुमन लामा
*रवि पासवान
*टंक बस्नेत
*अञ्जन विष्ट

;**स्ट्राइकरहरू**
*भरत खवास **(VC)**
*नवयुग श्रेष्ठ
*आशिष लामा
*रञ्जन विष्ट
*विमल राना
*अभिषेक रिजाल

***नोट** -:- *माथिको समग्र २०१९ साल भर राष्ट्रिय टोलीमा समावेश खेलाडीहरूको सुची हो । नकि सबै खेलाडीहरू एकैपटक राष्ट्रिय टोलीमा परेका थिए ।*

## सम्पूर्ण खेल नतिजाहरू
## गोलकर्ताहरू
**सन् २०१९ का मा नेपाल राष्ट्रिय फुटबल टिमका लागि गोल गर्ने खेलाडीहरू ।**

;१ गोल
*अभिषेक रिजाल

## यो पनि हेर्नुहोस्
*२०१८ नेपाल राष्ट्रिय फुटबल टिमको सिजन
*२०२० नेपाल राष्ट्रिय फुटबल टिमको सिजन

## सन्दर्भ सामाग्रीहरू
## बाह्य सुत्रहरू
*हाम्रो खेलकुद डटकमको आधिकारिक वेबसाइट

श्रेणी:नेपालमा फुटबल